Stella (rione 'e Napule)

'A Stella è nu rione d''o Centro storico 'e Napule.

 Etimologgia 
Tutto rione piglo nomme da chiesia d'â Stella, chiammato accussì pe 'a fiùra d'â Maronna cu na stella 'nfronte.

 Giugrafia 
Stella sta ddinta Terza Municipalità da cità. Cunfina a sud cu ll'Avvocata e San Ferdinando, a pponente cu ll'Arenella e a nord e llevante cu 'o rione 'e San Carlo all'Arena.

Dint'â Stella stanno 'e riune Sanità, Materdei e 'o bùvero de Vvérgine.

 Storia 
miniatura|Catacomme 'e San Gennaro
Dint'ô III millennio A.C. nce mettevan'ê muorti int'ê grotte 'e Materdei. Aroppo, tutt'ô vallone d'â Sanità vennette addedecato pe seppellì 'e muorti: int'â ll'epoca ellenica criavano cammere seburcale e ipogei scavanno int'ô tufo e chista fraveca continuaje c'ê crestiani. Nfra 'o II seculo e 'o V secolo se facettero catafuorchi, comm''a cchell''e san Gennaro o San Gaudioso. C'ô termine 'e ll'Impero Rommano d'Occidente, 'a zona d'ê tommòle venette chiano chiano abbandunata pecché era extra moenia, ca vuò dicere che steva fora d'ê mmura d'â cità.

Ô Cincuciento vedette'o rione uggetto 'e nu cuofene freveche. Venette addefecata 'a Porta 'e Costantinopoli, vecino 'o  Museo Nazionale 'e mmo e ca chiù nun esiste, e appresso 'a chiesia 'e Santa Maria da Stella. Tutto pennino ncoppa "largo de pigne" ('a chiazza Cavour 'e ogge) venette agghiustato pecché ll'acque da chioppeta culavano comma lave pe sti pennini abbascio 'a cità, d'ô colle da Stella e tuttavota d'ô vallone da Sanità.

Categurìa:Riune 'e Napule